VEGA præsenterer: **Den folkekære musiker Michael Falch er klar nyt soloudspil og gæster VEGA***Den garvede danske musiker er tilbage under eget navn og udsender den 11. november nyt materiale. I den forbindelse tager han på en omfattende Danmarksturné, der sparkes i gang torsdag den 2. marts i Store VEGA.*

Michael Falch har gennem de sidste tre årtier været en af de faste klipper i dansk musik. Nu er den garvede musiker og sanger tilbage med sit faste band, passende kaldet ’rocklandsholdet’, klar til at spille nyt materiale for sit trofaste publikum.

**Moderne rocklyd med et stænk af nostalgi.**Den kommende plade, *Pludselig Alting Samtidig,* er første soloudspil fra Michael Falch siden det anmelderroste album *Sommeren Kom Ny Tilbage* (2013). Dog har den danske musiker været yderst produktiv i de tre år, der er gået siden den seneste soloplade. Bl.a. udsendte han i 2015 det succesrige album *Tomandshånd* i samarbejde med Poul Krebs.

Den evigt produktive musiker har gennem et årti oplevet en ny kreativ opblomstring, der har fået anmelderne til at finde mange stjerner frem. BTs anmelder gav *Sommeren Kom Ny Tilbage* seks stjerner og skrev: ”…*på* Sommeren Kom Ny Tilbage *er der ikke alene højt til loftet. Lyden er på én gang luftig og distinkt som store lyse stuer, hvor guitarer og strygere hænger som smukke og farverige billeder på væggen*.”

Det er også præcis denne luftige og moderne rocklyd med højt til loftet, der er fremherskende på det nye udspil. Dog er der ingen tvivl om, at man som lytter vil kunne genkende Falch og hans særegne fortællerstemme på *Pludselig Alting Samtidig.*

**Folkekær musiker, med imponerede bagkatalog.**Michael Falch blev for alvor folkeeje, da han op gennem 80’erne og 90’erne udgav hele ni plader med sit tidligere band Malurt. Sideløbende med Malurt har Falch haft en enestående karriere og udgivet et hav af soloalbums, såvel som medvirket på andre projekter og arbejdet som skuespiller.

Den garvede musiker har fået en fast plads i de fleste danske hjem og er nærmest obligatorisk, når snakken falder på dansksproget musik. Det er som om, Michael Flach sammen med sin generation af sangere og sangskrivere har formået at nå helt ind i hjertet på danskerne. Det er især evnen til at fortælle historier i øjenhøjde, der får Falch til at fremstå som noget helt særligt i dansk musikhistorie.

**Fakta om koncerten:**
Michael Falch & Dét Band (DK)
Torsdag den 2. marts 2017 kl. 20.00
Store VEGA, Enghavevej 40, 1674 København V
Billetpris 275 kr. + gebyr
Billetsalget er startet via vega.dk og Ticketmaster.
Læs mere og køb billet til koncerten med Michael Falch & Dét Band.